**Приложение № 14.1**

**П Р О Т О К О Л**

**от обществено обсъждане на проектобюджета на Община Разград за 2023г.**

Днес, 22.08.2023 г., от 17:30 ч. в зала 102 на Община Разград в изпълнение на чл.84, ал.6 от Закона за публични финанси и чл.21 от Наредба № 15 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на общинския бюджет, се проведе обществено обсъждане на проектобюджета на Община Разград за 2023 г.

Присъстваха над 22 човека – Председател на Общински съвет Разград, заместник-кметовете на Община Разград, кмет на кметство, секретар на Община Разград, служители на Общинска администрация, второстепенни разпоредители с бюджет, медии.

Господин Добрин Добрев – Зам.-кмет на Община Разград откри обсъждането и запозна присъстващите с основните параметри на проекта за бюджет за 2023 г. и по-важните текущи ремонти и капиталови разходи. Чрез слайдове и диаграми бяха онагледени приходната и разходната част, в т.ч. за делегираните от държавата дейности, за дофинансиране на делегираните от държавата дейности и за местни дейности, както и проекта на инвестиционната програма на общината.

След изчерпателната и обстойна презентацията на проектобюджет 2023 г., г-н Добрев даде думата на присъстващите за изказвания, предложения и въпроси.

Нямаше въпроси или конкретни запитвания от присъстващите в залата, следствие на което г-н Добрин Добрев благодари на присъстващите и закри обсъждането на проекта за бюджет на Община Разград за 2023 г. в 17:58 ч.

**22.08.2023г. Протоколчик:**

**Гр. Разград /Теодора Георгиева-Бонева/**